|  |  |  |  |  |  |  |  |
| --- | --- | --- | --- | --- | --- | --- | --- |
|  | Република СрбијаАутономна покрајина Војводина**ПОКРАЈИНСКИ СЕКРЕТАРИЈАТ ЗА****КУЛТУРУ, ЈАВНО ИНФОРМИСАЊЕ****И ОДНОСЕ С ВЕРСКИМ ЗАЈЕДНИЦАМА**Булевар Михајла Пупина 16, 21000 Нови СадТ: +381 21 487 4271; 487 4521mediji.psinf@gmail.com [www.kultura.vojvodina.gov.rs](http://www.kultura.vojvodina.gov.rs/)

|  |  |
| --- | --- |
| Број:137-401-15/2022-05 |  Датум: 19. октобар 2022. године |
|  |  |
|  |  |

 |
|  |  |  |

На основу члана 62. став 1. тачка 1. Закона о утврђивању надлежности Аутономне покрајине Војводине („Сл. гласник РС“, бр. 99/09, 67/12 - одлука УС, 18/20 - др. закон и 111/21-др.закон), члана 25. Закона о јавном информисању и медијима („Службени гласник РС“, бр. 83/14, 58/15 и 12/16 – аутентично тумачење), члана 16. став 5. и члана 24. став 2. Покрајинске скупштинске одлуке о покрајинској управи („Службени лист АПВ", бр. 37/14, 54/14 – друга одлука, 37/16, 29/17, 24/19, 66/20 и 38/21), члана 11. Покрајинске скупштинске одлуке о буџету Аутономне покрајине Војводине за 2022. годину („Службени лист АПВ“, бр. 54/21, 7/22-ребаланс и 37/22-ребаланс ) и члана 24. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, бр. 16/16 и 8/17), по расписаном јавном Конкурсу за унапређење професионалних стандарда у 2022. години, објављеном 19. јануара 2022. године и Решења о расподели средстава за Конкурс за унапређење професионалних стандарда у 2022. години, број: 137-401-15/2025-05 од 19. априла 2022. године, покрајински секретар за културу, јавно информисање и односе с верским заједницама доноси

**РЕШЕЊЕ О ИЗМЕНИ РЕШЕЊА**

**о расподели средстава за Конкурс за унапређење професионалних стандарда у 2022. години**

1. У Решењу о расподели средстава за Конкурс за унапређење професионалних стандарда у 2022. години, број: 137-401-15/2022-05 од 19. априла 2022. године (у даљем тесту: Решење о расподели средстава) текст у тачки I став 1 мења се и гласи:

„Укупна средства којима се располаже за унапређење професионалних стандарда у 2022. години износе 4**.900.000,00** динара. Овим Решењем распоређује се целокупан износ.

|  |  |
| --- | --- |
| Економска класификација | Износ новчаних средстава |
| 4651 | **4.900.000,00** |

2. У Решењу о расподели средстава у тачки II Подржани пројекти брише се тачка под редним бројем 13, те досадашње тачке под редним бројевима 14. до 28. постају тачке под редним бројевима 13. до 27.

3. У Решењу о расподели средстава на крају табеле, тачка II Подржани пројекти текст: „Укупно су расподељена средства у износу од **5.000.000,00** динара“, мења се и гласи: „Укупно су расподељена средства у износу од 4**.900.000,00** динара,“.

4. У образложењу Решења о расподели средстава брише се тачка 13. „Ђорђе Бабић ПР Производња кинематографских дела DWD Нови Сад, Алексе Шантића 74, те досадашње тачке под редним бројевима 14. до 28. постају тачке под редним бројевима 13. до 27.

5. Ово решење примењује се од 19. октобра 2022. године и објављује се на сајту Покрајинског секретаријата за културу, јавно информисање и односе с верским заједницама.

**О б р а з л о ж е њ е**

Дописом од 05. октобра 2022. године, Ђорђе Бабић ПР Производња кинематографских дела DWD Нови Сад, Алексе Шантића 74 обавестио је Покрајински секретаријат за културу, јавно информисање и односе с верским заједницама да одустаје од пројекта Стручни скуп Објективност – да сензационализам – не, због немогућности реализације пројекта уз одобрени износ од 100.000,00 динара.

 Имајући у виду достављено обавештење, у тачки I став 1 Решења о расподели средстава износ од 5.000.000,00 динара, мења се износом од 4.900.000,00 динара. У табели, под тачком II Подржани пројекти брише се тачка под редним број 13, те се досадашње таке под редни бројевима 14. до 28. постају тачке под редним бројевима 13 до 27, а у табели испод тачке II Подржани пројекти износ од 5.000.000,00 динара, мења се износом од 4.900.000,00 динара. И у образложењу Решења о расподели средстава брише се тачка 13. „Ђорђе Бабић ПР Производња кинематографских дела DWD Нови Сад, Алексе Шантића 74, те досадашње тачке под редним бројевима 14. до 28. постају тачке под редним бројевима 13. до 27.

Због одустанка Ђорђа Бабића ПР Производња кинематографских дела DWD Нови Сад, Алексе Шантића 74 од реализације пројекта Стручни скуп Објективност – да сензационализам – не, по Конкурсу за унапређење професионалних стандарда у 2022. години, укупан износ средстава за расподелу уместо 5.000.000,00 динара, мења се износом од 4.900.000,00 динара.

У свему осталом одредбе Решења о расподели средстава за Конкурс за унапређење професионалних стандарда у 2022. години, број: 137-401-15/2022-05 од 19. априла 2022. године, остају на снази.

У складу са чланом 16. став 5. и 24. став 2. Покрајинске скупштинске одлуке о покрајинској управи, прописано је да се решењем одлучује о појединачним стварима, у складу са прописима и да покрајински секретар представља покрајински секретаријат и доноси акта за која је овлашћен.

 На основу наведеног решено је као у диспозитиву.

**ПОУКА О ПРАВНОМ СРЕДСТВУ**:

Против овог Решења може се покренути управни спор пред Управним судом у року од 30 дана од дана достављања Решења.

 **ПОКРАЈИНСКИ СЕКРЕТАР**

 Драгана Милошевић с.р.

А